open-index/open-wikipedia-markdown huggingface dataset:
Μάκβεθ (Βέρντι)

Ο **Μάκβεθ** (ιταλ. *Macbeth*) είναι όπερα σε 4 πράξεις του Ιταλού συνθέτη Τζουζέπε Βέρντι, με λιμπρέτο του Φραντσέσκο Μαρία Πιάβε και προσθήκες του Αντρέα Μαφφέι, βασισμένη στο θεατρικό έργο (τραγωδία) *[[Μάκβεθ]]* του Ουίλλιαμ Σαίξπηρ. Ο Βέρντι συνέθεσε την όπερα για το Teatro della Pergola της Φλωρεντίας. Είναι η δέκατη όπερα του συνθέτη, η πρώτη που βασίζεται σε σαιξπηροικό έργο και η παγκόσμια πρεμιέρα της έγινε στις 14 Μαρτίου 1847. Σχεδόν μια εικοσαετία αργότερα, το 1865, η όπερα αναθεωρήθηκε και επεκτάθηκε σε μια γαλλική εκδοχή.

Μετά την επιτυχία του *[[Αττίλας (όπερα)|Αττίλας]]* το 1846, οπότε ο συνθέτης είχε εδραιωθεί, ο *Μάκβεθ* ήρθε πριν από τις μεγάλες επιτυχίες του 1851-1853 (*[[Rigoletto]]*, *[[Il trovatore]]* και *[[La traviata]]*) που τον ώθησαν σε παγκόσμια φήμη.  Ως πηγές, τα έργα του Σαίξπηρ παρείχαν στον Βέρντι δια βίου έμπνευση: μερικά, όπως μια προσαρμογή του «Βασιλιά Ληρ]» (ως «Ρε Ληρ]») δεν πραγματοποιήθηκαν ποτέ, αλλά έγραψε τις δύο τελευταίες όπερές του χρησιμοποιώντας τον «Οθέλλο» ως βάση για τον «Οθέλλο» (1887) και τις «Εύθυμες Γυναίκες του Ουίνδσορ» ως βάση για τον «Φάλσταφ'' (1893).

Η πρώτη εκδοχή του «Μάκβεθ» ολοκληρώθηκε την εποχή που ο Βέρντι περιέγραψε ως τα «χρόνια της γαλέρας» του, τα οποία κυμαίνονταν πάνω από 16 χρόνια

Η αναθεώρηση του 1865 σε γαλλική μετάφραση και με αρκετές προσθήκες, παίχθηκε για πρώτη φορά στις 21 Απριλίου και ήταν λιγότερο επιτυχής. Η μορφή αυτή δεν παιζόταν σχεδόν καθόλου μέχρι τις αναβιώσεις των μέσων του 20ού αιώνα.

## Παραπομπές


Κατηγορία:Όπερες του Τζουζέπε Βέρντι
Κατηγορία:Όπερες στην ιταλική γλώσσα
Κομπλεξικό

Το ***Κομπλεξικό*** είναι το πρώτο άλμπουμ στουντίου του Έλληνα ράπερ Bloody Hawk. Το άλμπουμ κυκλοφόρησε στις 14 Μαΐου 2017 από τη Minos EMI και υπήρξε επιτυχία, συγκεντρώνοντας πολλές αναπαραγωγές και αποσπώντας θετικά σχόλια από τους κριτικούς. Κύρια θέματα του άλμπουμ είναι οι προσωπικές εμπειρίες του ράπερ, όπως η παιδική του ηλικία, η σχέση με τους γονείς του και το αίσθημα της ματαιότητας. Την παραγωγή ανέλαβαν οι Trouf, Nps, MadReal και Beef95. 

## Λίστα κομματιών

## Παραπομπές


## Εξωτερικοί σύνδεσμοι

* ''Κομπλεξικό'' στο YouTube
* ''Κομπλεξικό'' στο Spotify
* ''Κομπλεξικό'' στο Apple Music
* Μουσικό βίντεο του τραγουδιού «Κομπλεξικό» στο YouTube
* Μουσικό βίντεο του τραγουδιού «Νύστα» στο YouTube
* Μουσικό βίντεο του τραγουδιού «Δαχτυλίδι» στο YouTube

Κατηγορία:Άλμπουμ του 2017
Κατηγορία:Δισκογραφία του Bloody Hawk
Ζυλτ (δήμος)

Το **Ζυλτ** (γερμανικά: Gemeinde Sylt, δανικά: Sild Kommune, βόρεια φριζικά: Söl Gimiindi) είναι δήμος με 14.356 κατοίκους (31 Δεκεμβρίου 2023) στο ομώνυμο νησί της Βόρειας Θάλασσας, στο διαμέρισμα Νορντφρίσλαντ του Σλέσβιχ-Χόλσταϊν. Δημιουργήθηκε την 1η Ιανουαρίου 2009 από τη συνένωση της πόλης Βέστερλαντ με τους δήμους Ανατολικό Ζυλτ (Sylt-Ost) και Ράντουμ (Rantum). Ο δήμος βρίσκεται στο κέντρο του νησιού. Καλύπτει σχεδόν το 60% της επιφάνειας του νησιού και το 70% του πληθυσμού του.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Γερμανίας
Ζήγκφρηντ του Μέρσεμπουργκ

Ο **Ζήγκφρηντ**, γερμ.: *Siegfried von Merseburg* (απεβ. στις 3 Δεκεμβρίου 937) από τον Οίκο του Γκέρο, ήταν κόμης και μάργραβος του Μέρσεμπουργκ από άγνωστη ημερομηνία πριν από το 934, μέχρι το τέλος του. Δεν εμφανίζεται με τον τίτλο του μαργράβου σε σύγχρονα βασιλικά διατάγματα και διπλώματα, επομένως ο τίτλος ήταν άτυπος και ποτέ επίσημος.

Ο Ζήγκφρηντ ήταν πιθανώς γιος του Τήτμαρ Α΄, διδασκάλου του Ερρίκου Α΄ του Ορνιθοθήρα της Γερμανίας. Διορίστηκε  (procurator) του δουκάτου της Σαξονίας το 936. Ο Όθων Α΄ έθεσε τον νεότερο αδελφό του Ερρίκο (Α΄) της Βαυαρίας υπό την «προστατευτική κηδεμονία» του Ζήγκφρντ (ίσως στη Βαυαρία) κατά τη διάρκεια των εορτασμών της στέψης του. Εκείνη την εποχή, ο Ζήγκφρηντ ήταν «δεύτερος μετά τον βασιλιά», σύμφωνα με τον Βίντουκιντ του Κόρβεϋ.

Όταν απεβίωσε ο Ζήγκφρηντ, η μαρκιωνία του αμφισβητήθηκε μεταξύ του Τάνκμαρ, τού εξαδέλφου του (μέσω των μητέρων τους) και αδελφού του βασιλιά, και του Γκέρο του Μεγάλου, τού αδελφού του και διορισμένου από τον βασιλιά.

Η πρώτη σύζυιος του Ζήγκφρηντ ήταν η Έρμενμπουργκ (Ίρμινμπουργκ), κόρη του Όθωνα Α΄ δούκα της Σαξονίας, και της Χάθουιχ/Χέντβιχ. Η δεύτερη σύζυγός του (936) ήταν η Γκούθια (Γκούχτιου), η οποία ως χήρα έγινε η ιδρύτρια, και πρώτη ηγουμένη, του Γκρόνινγκεν.

## Σημειώσεις

### Πηγές

*
*

Κατηγορία:Οίκος του Γκέρο
Τήτμαρ, κόμης του Μέρσεμπουργκ

μικρογραφία|150εσ|Ο θυρεός της επισκοπής του Μέρσεμπουργκ της Σαξονίας.

Ο **Τήτμαρ Α΄** (επίσης *Τήατμαρ*, *Ντήτμαρ* ή *Τίομαρ*), γερμ.: *Thietmar sächsischer Graf* (απεβ. την 1η Ιουνίου 932) από τον Οίκο του Γκέρο, κόμης και μαργράβος, ήταν ο στρατιωτικός διδάσκαλος (*vir disciplinae militaris peritissmus*) του Ερρίκου Α΄ του Ορνιθοθήρα όσο ήταν διάδοχος και στη συνέχεια δούκας της Σαξονίας. Πιθανότατα διατηρούσε μία μικρή ομάδα επίλεκτων υπηκόων (αν και κάποτε προσποιήθηκε ότι είχε 30 λεγεώνες στο πλευρό του) οπλισμένους με την τελευταία λέξη της στρατιωτικής τεχνολογίας, και άρτια εφοδιασμένους με ακριβά άλογα. Το θωρακισμένο ιππικό του έπαιξε καθοριστικό ρόλο στη νίκη στη μάχη του Λέντσεν στις 4 Σεπτεμβρίου 929, εξασφαλίζοντας τη γερμανική κυριαρχία κατά μήκος του ποταμού Έλβα εναντίον των δυτικο-σλαβικών λαών.

Νυμφεύτηκε την Χίλντεγκαρντ, εκ μητρός θεία τής Χάτεμπουργκ του Μέρσεμπουργκ, πρώτης συζύγου του Ερρίκου Α΄ του Ορνιθοθήρα. Η σύζυγος τού Τήτμαρ Α΄ τού άφησε δύο γιους, τον Ζήγκφρηντ κόμη του Μέρσεμπουργκ, και τον Γκέρο τον Μεγάλο. Η κόρη του, Χίντα, παντρεύτηκε τον Χριστιανό της Θουριγγίας και ήταν η μητέρα του Τήτμαρ Β΄ μαργράβου του Μάισεν, του Γκέρο αρχιεπισκόπου της Κολωνίας και του Όντο Α΄ μαργράβου του Σαξονικού Όστμαρκ.

## Γενεαλογία του Οίκου του Γκέρο

## Πηγές
* Λέιζερ, Καρλ. «Ο Ερρίκος Α΄ και οι απαρχές της Σαξονικής Αυτοκρατορίας». *The English Historical Review*, τόμ. 83, Αρ. 326. (Ιανουάριος, 1968), σελ.&nbsp;1–32.

Κατηγορία:Κόμητες της Γερμανίας
Κατηγορία:Οίκος του Γκέρο
Αλεξάντρου Πλαγηνός

Ο **Αλεξάντρου Κ. Πλαγηνός** (21 Αυγούστου 1821 – 4 Οκτωβρίου 1894) ήταν Ρουμάνος πολιτικός ελληνικής καταγωγής γεννημένος στην Βλαχία.

## Βιογραφία
Γεννημένος σε οικογένεια βογιάρων ελληνικής καταγωγής, ο πατέρας του λεγόταν Κωνσταντίνος Πλαγηνός και η μητέρα του ήταν η Ευφροσίνα, κόρη του Αλέξανδρου Μουρούζη.

Έγινε παχαάρνικος το 1840 και αγάς το 1850. Ο Αλεξάντρου ήταν νομάρχης της αστυνομίας του Βουκουρεστίου την περίοδο 1850-1851 και έγινε σπουδαίος λογοθέτης το 1852. Διετέλεσε γραμματέας του κράτους από το 1854 έως το 1856. Μετά την Ένωση των Ηγεμονίων, διετέλεσε Υπουργός Οικονομικών της κυβέρνησης από τον Ιούλιο του 1861 έως τον Ιανουάριο του 1862, υπό την ηγεσία του Δημήτριου Γκίκα και στη συνέχεια ήταν μέλος της Εκλογικής Συνέλευσης και αντιπρόεδρος του Σκεπτικού Σώματος (5 Δεκεμβρίου 1865).

Ο Πλαγηνός ήταν μέλος της συντακτικής συνέλευσης του 1866 και εξελέγη γερουσιαστής και βουλευτής το 1871. Διετέλεσε Πρόεδρος της Γερουσίας από τον Σεπτέμβριο του 1869 έως τον Μάρτιο του 1871. Κατά τη διάρκεια του Ρουμανικού Πολέμου της Ανεξαρτησίας, υπηρέτησε ως υψηλόβαθμος επίτροπος στο γενικό επιτελείο του Ρωσικού Αυτοκρατορικού Στρατού, από τον Απρίλιο έως τον Ιούλιο του 1877. Στάλθηκε στη Μαδρίτη και τη Λισαβόνα για να ειδοποιήσει τις εκεί βασιλικές εξουσίες για την ανεξαρτησία της Ρουμανίας, περνώντας το έτος 1879 και τις αρχές του 1880 στην Ιβηρική χερσόνησο. Διετέλεσε πρέσβης της Ρουμανίας στην Ιταλία από το 1885 έως το 1891 και στο Ηνωμένο Βασίλειο από το 1891 έως το 1893. Πέθανε στο Πλαινέστι (τώρα Ντουμπραβένι) στην επαρχία της Βράντσεας σε ηλικία 73 ετών.

## Παραπομπές


Κατηγορία:Ρουμάνοι πολιτικοί
Κατηγορία:Ρουμάνοι ελληνικής καταγωγής
Θάνος Λούδος

Ο **Θάνος Λούδος** (γενν. 7 Φεβρουαρίου 1993) είναι Έλληνας εκτιμητής έργων τέχνης και πολύτιμων αντικειμένων, δημοπράτης και τηλεοπτικός παρουσιαστής. Ιδρυτής του οίκου δημοπρασιών **Loudos Auctions**, έγινε γνωστός στο ευρύ κοινό από τη συμμετοχή του ως εκτιμητής στην τηλεοπτική εκπομπή *Cash or Trash* του Star Channel.

## Βιογραφία
Γεννήθηκε στις 7 Φεβρουαρίου 1993 στην Αλεξανδρούπολη, με καταγωγή από το Τυχερό Έβρου, και μεγάλωσε στη Θεσσαλονίκη. Σπούδασε Οικονομικά στο Αριστοτέλειο Πανεπιστήμιο Θεσσαλονίκης, ενώ πραγματοποίησε μεταπτυχιακές σπουδές στην Τέχνη, το Δίκαιο και την Οικονομία, καθώς και στη Διοίκηση Επιχειρήσεων στο Διεθνές Πανεπιστήμιο της Ελλάδος. Είναι κάτοχος του επαγγελματικού διπλώματος *Applied Jewelry Professional* από το Gemological Institute of America (GIA).

## Καριέρα
Το 2019 ίδρυσε τον οίκο δημοπρασιών **Loudos Auctions**, με φυσική και διαδικτυακή παρουσία. Το 2021 δημιούργησε την γκαλερί σύγχρονης τέχνης **Loudos Contemporary** με βάση την Κέρκυρα.

Από το 2018 συμμετέχει ως εισηγητής στο Διεθνές Πανεπιστήμιο της Ελλάδος στο πλαίσιο μεταπτυχιακών προγραμμάτων, με αντικείμενο τις δημοπρασίες και την αγορά τέχνης.

Το 2022 έγινε γνωστός στο ευρύ κοινό ως κεντρικός εκτιμητής στην εκπομπή *[[Cash or Trash (Ελλάδα)|Cash or Trash]]* του Star Channel. Έχει εμφανιστεί επίσης σε τηλεοπτικές εκπομπές όπως *The 2Night Show*, *Breakfast@Star* και *Traction*.

## Πρώτη ελληνική δημοπρασία έργων της Συλλογής Κωστάκη
Το 2020, ήταν ο πρώτος Έλληνας δημοπράτης που διοργάνωσε δημοπρασία έργων της Συλλογής Κωστάκη, μίας από τις κορυφαίες συλλογές ρωσικής πρωτοπορίας παγκοσμίως. Δημοπράτησε οχτώ έργα απευθείας από τους κληρονόμους του συλλέκτη Γιώργου Κωστάκη.

> «Είναι η πρώτη φορά που δημοπρατούνται έργα της Συλλογής Κωστάκη από ελληνικό οίκο δημοπρασιών. Για πρώτη φορά, οι κληρονόμοι του εμπιστεύονται έναν ελληνικό οίκο.»

## Δηλώσεις
> «Η εκπομπή *Cash or Trash* δεν είναι απλά μια εκπομπή για τιμές. Είναι κυρίως ανθρώπινες ιστορίες, συναισθήματα και μνήμες. Αυτά είναι που με αγγίζουν περισσότερο.»

> «Όταν βρέθηκα για πρώτη φορά σε δημοπρασία στο Λονδίνο, στα 18 μου, ήξερα αμέσως ότι αυτό είναι που θέλω να κάνω στη ζωή μου.»

## Παρουσία στα ΜΜΕ
Έχει φιλοξενηθεί σε μέσα όπως:
* Star.gr
* Reader.gr
* Proto Thema
* Lifo.gr
* Gossip-tv.gr
* Vwoman.gr
* Paratiritis-news.gr
* Thrive Global Greece
* ANT1 – *The 2Night Show*

Έχει εκτιμήσει αντικείμενα μεγάλης συναισθηματικής και οικονομικής αξίας, με τιμές που αγγίζουν ή ξεπερνούν επταψήφια ποσά.

## Παραπομπές


## Εξωτερικοί σύνδεσμοι
* Επίσημη ιστοσελίδα Loudos Auctions
* Εκπομπή ''Cash or Trash'' – Star Channel
* Φωτογραφία στο Wikimedia Commons

Κατηγορία:Έλληνες επιχειρηματίες
Κατηγορία:Έλληνες τηλεοπτικοί παρουσιαστές
Κατηγορία:Εκτιμητές έργων τέχνης
Κατηγορία:Άτομα εν ζωή
Κατηγορία:Αλεξανδρούπολη
Άλαν Μπην

Ο **Άλαν Λαβέρν Μπην** (αγγλ. *Alan LaVern Bean*, 15 Μαρτίου 1932&nbsp;– 26 Μαΐου 2018) ήταν Αμερικανός αστροναύτης, αξιωματικός της αεροπορίας του Πολεμικού Ναυτικού, μηχανικός αεροσκαφών, πιλότος δοκιμών και ζωγράφος. Επιλέχθηκε για το πρόγραμμα εκπαιδεύσεως αστροναυτών από τη NASA το 1963 ως μέλος της 3ης Ομάδας Αστροναυτών και υπήρξε ο τέταρτος άνθρωπος στην ιστορία που προσεδαφίσθηκε και περπάτησε στην επιφάνεια της Σελήνης.

Προτού γίνει αστροναύτης, ο Μπην πήρε πτυχίο αεροδιαστημικής μηχανικής από το Πανεπιστήμιο του Τέξας στο Όστιν (1955) και κατόπιν εντάχθηκε στην αεροπορία του ναυτικού, καθοτι παλαιότερα είχε υπηρετήσει τη θητεία του στο Πολεμικό Ναυτικό. Εκεί υπηρέτησε πλέον ως πιλότος μαχητικού αεροσκάφους. Το 1960 απεφοίτησε από τη Σχολή Ναυτικών Πιλότων Δοκιμών και πέταξε ως τέτοιος, ενώ είχε υποβάλει υποψηφιότητα και για τη 2η Ομάδα Αστροναυτών της NASA το 1962.

Ο Μπην ταξίδεψε για πρώτη φορά στο διάστημα με την αποστολή *[[Απόλλων 12]]*, από τις 14 έως τις 24 Νοεμβρίου 1969, τη δεύτερη επανδρωμένη αποστολή στην ανθρώπινη ιστορία που προσεδαφίσθηκε στη Σελήνη. Ο Μπην πέρασε πάνω από επτά ώρες περπατώντας πάνω στη Σελήνη. Μια τετραετία αργότερα πραγματοποίησε τη δεύτερη και τελευταία του διαστημική αποστολή, πάνω στον διαστημικό σταθμό Σκάιλαμπ.

Μετά την αποχώρησή του από το Ναυτικό το 1975 και από τη NASA το 1981, ο Μπην ανέπτυξε το ενδιαφέρον του για τη ζωγραφική, δημιουργώντας διάφορες απεικονίσεις διαστημικών θεμάτων και καταγράφοντας τις διαστημικές εμπειρίες του ίδιου και των άλλων αστροναυτών του Προγράμματος «Απόλλων». Υπήρξε το τελευταίο εν ζωή από τα τρία μέλη της αποστολής *Απόλλων 12*.

## Τα πρώτα χρόνια
Ο Άλαν Μπην γεννήθηκε στο χωριό Γουήλερ, έδρα της ομώνυμης Κομητείας στο βόρειο Τέξας. Ο ίδιος ωστόσο θεωρούσε ιδιαίτερη πατρίδα του την πόλη Φορτ Γουόρθ, όπου μεγάλωσε, ενώ έζησε και κάποια παιδικά χρόνια στη μικρή πόλη Μίντεν της βορειοδυτικής Λουιζιάνας. Γονείς του ήταν ο Άρνολντ Χόρας Μπην (1908-1983) και η Φράνσις Κάρολαϊν Μπην (1906-1981), το γένος Μέρφυ. Η απώτερη καταγωγή τους ήταν από τη Σκωτία. Ο Μπην ήταν πρόσκοπος και τελείωσε το γυμνάσιο «R.L. Paschal» του Φορτ Γουόρθ το 1949. 

## Παραπομπές


Κατηγορία:Αμερικανοί αστροναύτες
Κιριάτ Μαλαχί

Η **Κιριάτ Μαλαχί** (εβρ. קריית מלאכי, ονομασία που σημαίνει «πόλη των αγγέλων», «αγγελούπολη»), είναι πόλη στο Νότιο Διαμέρισμα του Ισραήλ, 17 χιλιόμετρα βορειοανατολικά τη Ασκαλώνας. Το 2022 ο πληθυσμός της Κιριάτ Μαλαχί ήταν 25.705 κάτοικοι, ενώ η έκτασή της είναι 4632 σκάλες.

Πριν από την ίδρυση της Κιριάτ Μαλαχί, δύο χιλιόμετρα στα δυτικά υπήρχε το Παλαιστινιακό αγροτικό χωριό Καστίνα, με πληθυσμό 890 κατοίκους το 1945 και ένα τζαμί. Κατά τον Αραβο-ισραηλινό πόλεμο του 1948 το χωριό δέχθηκε την επίθεση της εβραϊκής Ταξιαρχίας Γκιβάτι και σήμερα υπάρχουν στη θέση του μόνο λίγα ερείπια. Η Κιριάτ Μαλαχί ιδρύθηκε το 1951 ως «προσωρινός οικισμός» (*maabara*) για να στεγάσει Εβραίους μετανάστες από άλλες χώρες. Η Ονομασία του δόθηκε προς τιμή της εβραϊκής κοινότητας του Λος Άντζελες («πόλης των αγγέλων»), που είχε χρηματοδοτήσει την ίδρυση της νέας πόλεως.

## Παραπομπές


Κιριατ Μαλαχι
Πόρτμορ (Τζαμάικα)

Το **Πόρτμορ** (αγγλ. *Portmore*) είναι μεγάλη πόλη στη νότια ακτή της Τζαμάικα, στην κομητεία («ενορία») Σαιντ Κάθριν, γειτονική της πρωτεύουσας Κίνγκστον και της Σπάνις Τάουν, πόλεις στις οποίες εργάζεται μεγάλο μέρος των κατοίκων του Πόρτμορ, το οποίο είχε πληθυσμό 156.468 κατοίκους το 2011. Στις 11 Φεβρουαρίου 2025 η Βουλή των Αντιπροσώπων της Τζαμάικα ψήφισε να καταστεί το Πόρτμορ η 15η Ενορία της ΤζαΜάικα, κάτι που επικυρώθηκε και από τη Γερουσία της χώρας. Μεγάλο μέρος της εκτάσεως της πόλεως ήταν βάλτοι που αποξηράνθηκαν, ενώ σήμερα ένα πολυσύνθετο δίκτυο καναλιών αποτρέπει τις πλημμύρες.

## Παραπομπές


Πορτμο
Ναντόρ

Το **Ναντόρ** (αραβ. الناظور) είναι μεγάλη παραθαλάσσια πόλη του Μαρόκου στη Μεσόγειο Θάλασσα, η μεγαλύτερη πόλη της ανατολικής περιοχής της χώρας μετά την Ουάτζντα. Το Ναντόρ έχει πληθυσμό 158.202 κατοίκους σύμφωνα με την απογραφή του 2024, ενώ η ομώνυμη Επαρχία Ναντόρ, της οποίας αποτελεί την πρωτεύουσα, έχει περισσότερους από 570.000 κατοίκους. Η οικονομία της πόλεως στηρίζεται στη γεωργία, την αλιεία και μερικές βιομηχανίες. Η πόλη εξυπηρετείται από το Διεθνές Αεροδρόμιο του Ναντόρ.

## Παραπομπές


Ναντορ
Πύργος Μπρίταμ

Ο **Πύργος Μπρίταμ** () είναι εμπορικός ουρανοξύστης στην πρωτεύουσα της Κένυας, το Ναϊρόμπι, ιδιοκτησία της Britam Holdings («British-American Investments Company», συντομογρ. Britam, από όπου και η ονομασία του). Σήμερα ο ουρανοξύστης είναι το υψηλότερο κτήριο στην πόλη και σε ολόκληρη την Κένυα, με ύψος 195 ή 200,1 μέτρα μαζί με την κεραία του (η οποία είναι 60 μέτρα), και έχει 32 χρησιμοποιούμενους ορόφους. Το σχήμα του είναι μοναδικό, καθώς ξεκινά στο κάτω μέρος με τετράπλευρη βάση και καταλήγει με δίπλευρη οροφή.

## Παραπομπές


Πυργος Μπριταμ
Κατηγορία:Ουρανοξύστες στην Αφρική
Καλαβρός Λασιθίου

Ο **Καλαβρός** είναι οικισμός της Κοινότητος Μέσα Μουλιανών του δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Είναι κτισμένος σε υψόμετρο 230 μέτρων σε απότομη πλαγιά που καταλήγει στο Κρητικό Πέλαγος, 23,5 χιλιόμετρα δυτικά της Σητείας.

## Ιστορικά στοιχεία
Το όνομα του χωριού πιθανότατα προέρχεται από το επίθετο του πρώτου οικιστή. Ως επίθετο αναφέρεται στον κάτοικο της Καλαβρίας, στην Ιταλία.
Η παλαιότερη μνεία στον οικισμό χρονολογείται από το 1903, όταν είχε 15 κατοίκους. Το 1920 είχε 25 κατοίκους. Το 1925 εντάχθηκε στην κοινότητα Έξω Μουλιανών και το 1928 στην κοινότητα Μέσα Μουλιανών. Ο οικισμός δεν αναφέρεται στις απογραφές του 1940 και του 1951. Το 1961 απογράφηκε ξανά στην κοινότητα Μέσα Μουλιανών. Με το πρόγραμμα Καποδίστριας το 1997 εντάχθηκε στον δήμο Σητείας.

Αναλυτικά η δημογραφική πορεία του χωριού σύμφωνα με τις απογραφές:

## Περιγραφή
Ο οικισμός αναπτύσσεται γραμμικά κατά μήκος του μοναδικού δρόμου. Μικρά σοκάκια ενώνουν τα σπίτια με τον κεντρικό δρόμο. Η δόμηση είναι πυκνή και μόνο η εκκλησία του χωριού, αφιερωμένη στον Άγιο Γεώργιο, απέχει από τα υπόλοιπα κτίρια, περίπου 100 μέτρα. Στο χωριό βρίσκεται επίσης και μία βρύση. Τα περισσότερα σπίτια είναι μονώροφα και υπάρχουν λίγα διώροφα. Οι τοίχοι είναι κτισμένη από αργολιθοδομή (πέτρα) και ξυλεία χρησιμοποιείται στα παράθυρα και στις οροφές.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Βασιλική Χωλοπούλου

Η **Βασιλική Χωλοπούλου** (γενν.20 Ιουνίου 2007) είναι Ελληνίδα καλαθοσφαιρίστρια, η οποία αγωνίζεται στη θέση του πλέι μέικερ. Από το καλοκαίρι του 2022 είναι μέλος της ομάδας καλαθοσφαίρισης γυναικών του Παναθλητικού Συκεών. Έχει αγωνιστεί στις περισσότερες από τις αναπτυξιακές εθνικές ομάδες της Ελλάδας και αποτελεί μέλος της Εθνικής Ελλάδας Γυναικών. 

Μεγάλωσε στην Κοζάνη και ξεκίνησε να διακρίνεται σε νεαρή ηλικία. Έκανε τα πρώτα της βήματα στους Διόσκουρους Κοζάνης και τον Απόλλωνα Πτολεμαΐδας, ενώ κατόπιν συμφωνίας των τελευταίων με το Λασσάνη Κοζάνης αγωνίστηκε την περίοδο 2021-22 στην Α2 Εθνική Κατηγορία. Υπήρξε μέλος της Εθνικής Ελλάδος Κορασίδων από το 2021 έως το 2023, συμμετέχοντας στο Πανευρωπαϊκό Πρωτάθλημα Κορασίδων τα έτη 2022 και 2023. Το 2024 αγωνίστηκε με την Εθνική Νεανίδων στο Πανευρωπαϊκό Πρωτάθλημα Β’ Κατηγορίας. Το 2023 κλήθηκε για πρώτη φορά στην Εθνική Ομάδα Γυναικών, συμμετέχοντας στην προκριματική φάση του Ευρωμπάσκετ Γυναικών του 2025 και στο Τουρνουά «Βάσω Μπεσκάκη».

Σε συλλογικό επίπεδο, αναδείχθηκε Πρωταθλήτρια Ελλάδος Νεανίδων με τον Παναθλητικό Συκεών στο Πανελλήνιο Πρωτάθλημα που διεξήχθη στη Θεσσαλονίκη τον Μάιο του 2024, όπου αναδείχθηκε επίσης πρώτη σκόρερ και MVP της διοργάνωσης. Την περίοδο 2024–2025 ψηφίστηκε ως Ελληνίδα MVP U23 στο Πρωτάθλημα Α1 Εθνικής Γυναικών. Τον Ιούνιο του 2024 κλήθηκε στη Μάλαγα να συμμετάσχει στο τουρνουά Basketball Without Borders που διοργανώνουν το NBA και η FIBA. Τον Δεκέμβριο του 2024 συμμετείχε στο All-Star Game γυναικών με την Team White.

Αναμένεται να συνεχίσει τον αθλητισμό στην ομάδα των Columbia Lions του Πανεπιστημίου Κολούμπια.

Είναι κόρη του Κοζανίτη βετεράνου καλαθοσφαιριστή Άρη Χωλόπουλου, ο οποίος διετέλεσε και προπονητής της στους Διόσκουρους.

## Παραπομπές


## Εξωτερικοί σύνδεσμοι
* Βασιλική Χωλοπούλου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. 
* Vasiliki Cholopoulou, στατιστικά στον επίσημο ιστότοπο της FIBA. 
* Vasiliki Cholopoulou, στατιστικά στον ιστότοπο EuroBasket.com. 
* Vasiliki Cholopoulou, στατιστικά στον ιστότοπο ProBallers.com. 



Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Διόσκουρων Κοζάνης
Κατηγορία:Καλαθοσφαιρίστριες Λασσάνη Κοζάνης
Κατηγορία:Καλαθοσφαιρίστριες Παναθλητικού Συκεών (Α.Ε.)
Κατηγορία:Πόιντ γκαρντ
Χέλπεριχ του Νόρντμαρκ

Ο **Χέλπεριχ** (Χέλφεριχ), γερμ.: *Helperich Graf von Plötzkau und Walbeck, und Markgraf der Nordmark* (απεβ. 1118), κόμης του Πλέτσκαου και του Βάλμπεκ, και μάργραβος του Νόρντμαρκ, γιος του Ντήτριχ, κόμη του Πλέτσκαου, και της Ματθίλδης των Λοθαριδών, κόρης του Κορράδου κόμη του Βάλμπεκ. Η αδελφή του κόμη, η Ίρμγκαρντ, ήταν παντρεμένη με τον Λοθάριο Ούντο Γ΄ μάργραβο του Νόρντμαρκ, και ήταν η μητέρα τού διαδόχου τού Χέλπεριχ στην διακυβέρνηση του μαργραβάτου, Ερρίκου Β΄.

Ο Χέλπεριχ κληρονόμησε τον τίτλο κόμης του Πλέτσκαου μετά το τέλος τού πατέρα του και τον τίτλο κόμης του Βάλμπεκ από τη μητέρα του, αν και αυτός ο τίτλος ήταν ως επί το πλείστον εθιμοτυπικός εκείνη την εποχή. Το 1112, ο βασιλιάς Ερρίκος Ε΄ της Γερμανίας εκθρόνισε τον Ροδόλφο Α΄ των Ουδονιδών από τη θέση του μαργράβου του Νόρντμαρκ, λόγω συνωμοσίας κατά του στέμματος στη συμμαχία του με τον Λοθάριο Γ΄ Σούπλινμπουργκ, τότε δούκα της Σαξονίας (και αργότερα βασιλιά της Γερμανίας). Το μαργραβάτο δόθηκε στον Χέλπεριχ ως προσωρινό μέτρο, μέχρι να ενηλικιωθεί ο Ερρίκος Β΄, ανιψιός του Ροδόλφου Α΄ και κληρονόμος του τίτλου.

Το 1106 ο Χέλπεριχ νυμφεύτηκε την Αδέλη, κόρη του Κούνο του Νόρταϊμ και της Κουνιγούνδης της Βαϊμάρης-Ορλαμύντε, χήρας του Ντήτριχ Γ΄, κόμη του Κάτλενμπουργκ. Ο Χέλπεριχ και η Αδέλη απέκτησαν τέσσερα παιδιά:
* Βερνάρδος (απεβ. 1147), κόμης του Πλέτσκαου.
* Κορράδος, μάργραβος του Νόρντμαρκ.
* Ίρμγκαρντ, ηγουμένη του Χέκλινγκεν.
* Ματθίλδη.

## Παραπομπές

Κατηγορία:Γερμανοί ευγενείς
Κομητεία Οτάβα

Η **Κομητεία Οτάβα** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
* Κομητεία Οτάβα (Κάνσας)
* Κομητεία Οτάβα (Μίσιγκαν)
* Κομητεία Οτάβα (Οκλαχόμα)
* Κομητεία Οτάβα (Οχάιο)
 

Κατηγορία:Ονομασίες κομητειών των Ηνωμένων Πολιτειών
Κατάλογος επεκτάσεων ονομάτων αρχείων (0-9)

Σε αυτό τον αλφαβητικό **κατάλογο [[Επέκταση ονόματος αρχείου|επεκτάσεων ονομάτων αρχείων]]** περιλαμβάνονται επεκτάσεις ονομάτων αξιοσημείωτων μορφών αρχείων που χρησιμοποιούνται από πολλές αξιοσημείωτες εφαρμογές ή υπηρεσίες.

## Αναφορές

## Εξωτερικοί σύνδεσμοι

* Πόρος Επεκτάσεων Αρχείων
* Ο Πόρος Επεκτάσεων Αρχείων
* Ιστότοπος πληροφοριών αρχείου
* Εύρεση μορφών αρχείου
* Κατάλογος τύπων αρχείων
* Μηχανή αναζήτησης μορφών αρχείων
Κώστας Κεραμιδάς

Ο **Κώστας Κεραμιδάς** (Αθήνα, 21 Μαρτίου 1965) είναι Έλληνας προπονητής καλαθοσφαίρισης. Από τον Ιούλιο του 2024 καθοδηγεί από τον πάγκο την ομάδα καλαθοσφαίρισης γυναικών του Πανσερραϊκού. Από το 1996, οπότε και ξεκίνησε την προπονητική του καριέρα, έχει προπονήσει πολυάριθμες ομάδες ανδρών και γυναικών στην Ελλάδα και το εξωτερικό, ενώ έχει διατελέσει και προπονητής εθνικών κλιμακίων.

## Παραπομπές


## Εξωτερικοί σύνδεσμοι
* Κώστας Κεραμιδάς, συμμετοχές στον πάγκο της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. 
* 
* 



Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Έλληνες προπονητές καλαθοσφαίρισης στο εξωτερικό
Κατηγορία:Προπονητές καλαθοσφαίρισης Αγίας Παρασκευής (Γ.Σ.)
Κατηγορία:Προπονητές καλαθοσφαίρισης Αθηναϊκού
Κατηγορία:Προπονητές καλαθοσφαίρισης Αιγάλεω
Κατηγορία:Προπονητές καλαθοσφαίρισης Ακαδημίας Ηλιούπολης
Κατηγορία:Προπονητές καλαθοσφαίρισης Αμαρουσίου
Κατηγορία:Προπονητές καλαθοσφαίρισης Απόλλωνα Πατρών
Κατηγορία:Προπονητές καλαθοσφαίρισης Αστέρα Εξαρχείων
Κατηγορία:Προπονητές καλαθοσφαίρισης Ερμή Αγιάς
Κατηγορία:Προπονητές καλαθοσφαίρισης Εσπερίδων
Κατηγορία:Προπονητές καλαθοσφαίρισης Ιωνικού Νέας Φιλαδέλφειας
Κατηγορία:Προπονητές καλαθοσφαίρισης Κ.Α.Π.
Κατηγορία:Προπονητές καλαθοσφαίρισης Κόροιβου Αμαλιάδας
Κατηγορία:Προπονητές καλαθοσφαίρισης Πανσερραϊκού
Κατηγορία:Προπονητές καλαθοσφαίρισης Παναθηναϊκού
Κατηγορία:Προπονητές καλαθοσφαίρισης ΠαναθηναϊκούΚ
Κατηγορία:Προπονητές καλαθοσφαίρισης Σόλνα Βίκινγκς
Κατηγορία:Προπονητές καλαθοσφαίρισης Σπόρτιγκ
Κατηγορία:Προπονητές καλαθοσφαίρισης Τζιανγκσού Ντράγκονς
Κατηγορία:Προπονητές καλαθοσφαίρισης Τσεγκλέντ
Κατηγορία:Προπονητές καλαθοσφαίρισης Ο.Α. Χανίων
Ντήτριχ του Πλέτσκαου

Ο **Ντήτριχ**, γερμ.: *Dietrich, graf von Plötzkau* (11ος αι.), κόμης του Πλέτσκαου, γιος του Μπέρνχαρντ Α΄ του Κάκελινγκεν, κόμη του Χάρτσγκαου και της συζύγου του Ίντας του Κέρφουρτ. Λίγα είναι γνωστά για τον Ντήτριχ ή τους προγόνους του, εκτός από τους οικογενειακούς τους συγγενείς. Ο Ντήτριχ ήταν αδελφός του Γκέμπχαρντ του Σούπλινμπουργκ, ενός Σάξονα κόμη, ο οποίος ήταν πατέρας του Λοθάριου Γ΄ βασιλιά της Γερμανίας. Η Ίντα, η μητέρα του Ντήτριχ, ήταν ανιψιά του Αγίου Μπρούνο του Κέρφουρτ.

Η Ντήτριχ νυμφεύτηκε τη Ματθίλδη των Λοθαριδών, κόρη του Κορράδου, κόμη του Βάλμπεκ. Ο Ντήτριχ και η Ματθίλδη απέκτησαν τέσσερα παιδιά:
* Χέλπεριχ, μάργραβος του Νόρντμαρκ.
* Κορράδος.
* Ίρμγκαρντ, παντρεύτηκε τον Λοθάριο Ούδο Γ΄ των Ουδονιδών μάργραβο του Νόρντμαρκ.
* Αδελαΐδα, παντρεύτηκε τον Όθωνα Α΄ βουργράβο του Ρέγκενσμπουργκ, γιο του Ερρίκου Α΄ κόμη του Ζίντσινγκ.

Μετά το τέλος του, τον Ντήτριχ διαδέχθηκε ως κόμης του Πλέτσκαου ο γιος του Χέλπεριχ.

## Παραπομπές


## Πηγές
* Hucke, Richard G., *Die Grafen von Stade.* *900–1144* . Genealogie, politische Stellung, Comitat und Allodialbesitz der sächsischen Udonen. Στάδιο 1956

Κατηγορία:Κόμητες της Αγίας Ρωμαϊκής Αυτοκρατορίας
Μπρούντζινα του Μπενίν

Τα **Μπρούντζινα του Μπενίν** (γαλλ. *Bronzes du Bénin*) είναι ένα σύνολο από περισσότερες από χίλιες πλάκες από ορείχαλκο και άλλα μεταλλικά έργα τέχνης, τα οποία προέρχονται από το βασιλικό παλάτι στην πόλη Έντο, πρωτεύουσα του πρώην Βασιλείου του Μπενίν, στη σημερινή νιγηριανή πολιτεία Έντο.

Κατασκευάστηκαν από τον λαό Έντο μεταξύ του μέσου 16ου και του μέσου 18ου αιώνα και απεικονίζουν ανθρώπινες μορφές, σύμβολα, σκηνές της αυλής, καθώς και μοτίβα κύρους του όμπα (βασιλιά). Τα χαρακτηριστικά περιλαμβάνουν υπερμεγέθη κεφάλια, μεγάλα μάτια, διαχωρισμένες μύτες, μετωπικές στάσεις και πολυτελείς διακοσμήσεις, όπως ρούχα, περιδέραια από κοράλλι, βραχιόλια, μανίλιες και ουλές προσώπου.

## Ιστορικό
[thumb|Μπρούντζινα του Μπενίν στο [Βρετανικό Μουσείο.]]
Το 1897, κατά τη διάρκεια μιας τιμωρητικής αποστολής της Βρετανικής Αυτοκρατορίας στο Βασίλειο του Μπενίν, υπό την ηγεσία του ναυάρχου Χάρι Ρόουσον, οι πλάκες λεηλατήθηκαν και μεταφέρθηκαν στο Ηνωμένο Βασίλειο. Αρχικά κατασχέθηκαν από το Υπουργείο Εξωτερικών και Κοινοπολιτείας (Foreign and Commonwealth Office), και γύρω στις 200 από αυτές παραχωρήθηκαν στο Βρετανικό Μουσείο, ενώ οι υπόλοιπες διαμοιράστηκαν σε μουσεία και ιδιωτικές συλλογές σε Ευρώπη και ΗΠΑ.

## Διαδικασία επιστροφής
thumb|Μία από τις πλάκες των Μπρούντζων του Μπενίν.

Κατά τον 21ο αιώνα αυξήθηκαν οι πιέσεις προς τις δυτικές χώρες να επιστρέψουν τα έργα τέχνης στις χώρες προέλευσής τους. Στις 30 Απριλίου 2021 η Γερμανία ανακοίνωσε την πρόθεσή της να επιστρέψει σειρά μπρούντζινων έργων στην Νιγηρία.

Τον Δεκέμβριο του 2022 οι υπουργοί Αναλένα Μπέρμποκ (Εξωτερικών) και Κλαούντια Ροτ (Πολιτισμού) μετέβησαν στην Αμπούτζα για να παραδώσουν επισήμως 23 έργα τέχνης, με την πρόθεση να εκτεθούν σε νέο εθνικό μουσείο. Παράλληλα, η Γερμανία μετέφερε την ιδιοκτησία σε περισσότερα από 1.000 ακόμη τεχνουργήματα του Μπενίν στο κράτος της Νιγηρίας, ενώ ορισμένα παραμένουν ως δάνεια για εκθέσεις.

Ωστόσο, αντί τα έργα να εκτεθούν στο προβλεπόμενο μουσείο, ο τότε πρόεδρος της Νιγηρίας, Μουχαμαντού Μπουχάρι, τα παρέδωσε στον βασιλιά Εγουαρέ Β΄ του Μπενίν. Ο μονάρχης τα ενσωμάτωσε στην ιδιωτική βασιλική συλλογή, γεγονός που προκάλεσε αντιδράσεις. Αρκετοί παρατηρητές χαρακτήρισαν την πράξη ως «φιάσκο» και «δωρεά σε μια βασιλική οικογένεια αντί για πολιτιστική επιστροφή σε ένα έθνος».

Η ανθρωπολόγος Μπριγκίτα Χάουζερ-Σόιμπλιν του Πανεπιστημίου του Γκέτινγκεν παρατήρησε ότι «αυτό που οι πολιτικοί θεωρούσαν επιστροφή πολιτιστικής κληρονομιάς στο νιγηριανό έθνος, κατέληξε να είναι δώρο σε μια και μόνη βασιλική οικογένεια». Το Βρετανικό Μουσείο και άλλα ιδρύματα του Ηνωμένου Βασιλείου που αντιστέκονται σε αιτήματα επιστροφής έχουν λάβει υπόψη αυτό το προηγούμενο ως ενδεχόμενο αποτρεπτικό παράδειγμα.

Στις 19 Ιουνίου 2025 η ολλανδική κυβέρνηση επέστρεψε μια ομάδα 113 μπρούντζων από την εθνική της συλλογή και ακόμη έξι από τη συλλογή της πόλης του Ρότερνταμ, αποτελώντας την μεγαλύτερη ενιαία επιστροφή αρχαιοτήτων του Μπενίν που συνδέονται άμεσα με τη βρετανική τιμωρητική εκστρατεία του 1897 μέχρι σήμερα.

## Δείτε επίσης
*Βρετανικό Μουσείο

## Παραπομπές


Κατηγορία:Χάλκινα γλυπτά
Παγκόσμιο Κύπελλο Συλλόγων Γυναικών

Το **Παγκόσμια Κύπελλο Συλλόγων Γυναικών** (αγγλικά: *FIFA Women's Club World Cup)* είναι μια διεθνής διοργάνωση ποδοσφαίρου γυναικείων συλλόγων που προτείνεται από τη Διεθνή Ομοσπονδία Ποδοσφαίρου (ΦΙΦΑ), την παγκόσμια διοικητική αρχή του αθλήματος. Η πρώτη διοργάνωση έχει προγραμματιστεί να διεξαχθεί στις αρχές του 2028.

## Ιστορία
Το *Διεθνές Πρωτάθλημα Συλλόγων Γυναικών* (IWCC) ήταν η πρώτη διεθνής διοργάνωση γυναικείων συλλόγων, ξεκινώντας το 2012 στην Ιαπωνία με 4 ομάδες. Στόχος ήταν η εξέλιξή του σε επίσημη διοργάνωση υπό την αιγίδα της ΦΙΦΑ.

Από το 2013 έως το 2017 έγιναν διάφορες προτάσεις και συζητήσεις για τη δημιουργία ενός επίσημου Παγκοσμίου Κυπέλλου Συλλόγων Γυναικών, με συμμετοχές από όλες τις ηπείρους. Παρότι υπήρξαν πρωτοβουλίες (όπως ένας φιλικός αγώνας Άρσεναλ – Σιάτλ Ρέιν το 2016), το σχέδιο δεν υλοποιήθηκε άμεσα.

Το 2019, ο πρόεδρος της ΦΙΦΑ Τζάνι Ινφαντίνο αναφέρθηκε ξανά στη δημιουργία του θεσμού και το 2022 ανακοινώθηκαν επίσημα τα σχέδια, με εφαρμογή από το 2025 και μετά.

Τον Μάιο του 2024, η ΦΙΦΑ ανακοίνωσε ότι η πρώτη διοργάνωση θα διεξαχθεί τελικά στις αρχές του 2028, θα περιλαμβάνει 19 ομάδες και θα πραγματοποιείται κάθε τέσσερα χρόνια. Δημιουργείται επίσης νέα ετήσια διοργάνωση, το Τσάμπιονς Καπ Γυναικών ΦΙΦΑ, που θα ξεκινήσει το 2026, τα χρόνια που δεν θα υπάρχει το Παγκόσμιο Κύπελλο Συλλόγων.

## Δείτε επίσης

* Τσάμπιονς Καπ Γυναικών ΦΙΦΑ
* Παγκόσμιο Κύπελλο Συλλόγων Ανδρών

## Παραπομπές


Κατηγορία:Παγκόσμιο Κύπελλο Συλλόγων Γυναικών
Τσάμπιονς Καπ Γυναικών ΦΙΦΑ

Το **Τσάμπιονς Καπ Γυναικών ΦΙΦΑ** είναι μία διεθνής διοργάνωση γυναικείου ποδοσφαίρου που οργανώνεται από την Διεθνή Ποδοσφαιρική Ομοσπονδία (ΦΙΦΑ) και θα κάνει το ντεμπούτο της το 2026. Στο τουρνουά συμμετέχουν οι πρωταθλήτριες ομάδες από κάθε μία από τις έξι ηπειρωτικές συνομοσπονδίες, οι οποίες θα αγωνίζονται κάθε χρόνο, εκτός από τα έτη που διεξάγεται το τετραετές Παγκόσμιο Κύπελλο Συλλόγων Γυναικών,  για να αναδειχθεί η κορυφαία γυναικεία ποδοσφαιρική ομάδα συλλόγου στον κόσμο.

## Ιστορία
Στις 5 Μαρτίου 2025, η ΦΙΦΑ ανακοίνωσε την εισαγωγή του Τσάμπιονς Καπ Γυναικών στο πλαίσιο της δέσμευσής της για την ενίσχυση του γυναικείου ποδοσφαίρου συλλόγων σε παγκόσμιο επίπεδο. Το εναρκτήριο τουρνουά έχει προγραμματιστεί για το 2026, σηματοδοτώντας ένα σημαντικό ορόσημο στην προσπάθεια να προσφερθεί μια παγκόσμια πλατφόρμα για τις γυναικείες ομάδες συλλόγων ώστε να αγωνιστούν στο υψηλότερο επίπεδο.

## Μορφή
Η διοργάνωση περιλαμβάνει έξι ομάδες, καθεμία από τις οποίες εκπροσωπεί μία από τις ηπειρωτικές συνομοσπονδίες της ΦΙΦΑ. Στην εναρκτήρια διοργάνωση, οι ημιτελικοί και ο τελικός θα διεξαχθούν σε ουδέτερη έδρα και η δομή του τουρνουά έχει ως εξής:

* **1ος Γύρος**: Οι πρωταθλήτριες του ΑΦΚ Τσάμπιονς Λιγκ Γυναικών υποδέχονται τις πρωταθλήτριες του ΟΦΚ Τσάμπιονς Λιγκ Γυναικών.

* **2ος Γύρος**: Οι πρωταθλήτριες του ΚΑΦ Τσάμπιονς Λιγκ Γυναικών υποδέχονται τη νικήτρια ομάδα του 1ου Γύρου.

* **Ημιτελικοί**: Η νικήτρια του 2ου Γύρου προκρίνεται για να αντιμετωπίσει τις πρωταθλήτριες του ΟΥΕΦΑ Τσάμπιονς Λιγκ Γυναικών, ενώ οι πρωταθλήτριες του ΚΟΝΚΑΚΑΦ Τσάμπιονς Καπ Γυναικών αγωνίζονται απέναντι στις πρωταθλήτριες του Κόπα Λιμπερταδόρες Γυναικών.

* **Τελικός και μικρός τελικός**: Οι νικήτριες των ημιτελικών αναμετρώνται στον τελικό, ενώ οι ηττημένες αγωνίζονται στον μικρό τελικό για την τρίτη θέση.

### Διάγραμμα

## Τελικοί

## Δείτε επίσης

* Διηπειρωτικό Κύπελλο ΦΙΦΑ

## Παραπομπές

Κατηγορία:Τσάμπιονς Καπ Γυναικών ΦΙΦΑ
Κατελιώνας Λασιθίου

Ο **Κατελιώνας** είναι ακατοίκητο σήμερα χωριό της Κοινότητος Χανδρά του δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Βρίσκεται ανάμεσα στα χωριά Χανδράς και Σίτανος, στο οροπέδιο νοτιοανατολικά της Σητείας.

## Ιστορικά στοιχεία
### Προϊστορία και αρχαιότητα
Στην περιοχή του Κατελιώνα έχουν βρεθεί πολυάριθμα θραύσματα νεολιθικών εργαλείων σε επιφανειακές έρευνες, υποδεικνύοντας πιθανόν προσωρινή κατοίκηση στην ύστερη νεολιθική εποχή. Ακολούθως το οροπέδιο φαίνεται ότι εγκαταλείφθηκε για μια χιλιετία. 

Στο χαμηλό λόφο του Στραυρωμένου έχουν βρεθεί οικιστικά κατάλοιπα που χρονολογούνται στη μινωική εποχή και που πιθανόν αντιστοιχούν σε κάποιο χωριό. Έχει βρεθεί κεραμική από τη μεσομινωική και υστερομινωική εποχή, με τον κύριο όγκο να είναι από τη μεσομινωική εποχή. Μινωικά τέχνεργα σε άλλα σημεία της περιοχής του Κατελιώνα πιθανόν αφορούν μεμονωμένα σπίτια και αγροικίες, ένα από τα οποία βρισκόταν στη θέση του σημερινού χωριού. 

Στο Ξυκέφαλο (705 μ.), περίπου 1,5 χιλιόμετρο νοτιο-νοτιοανατολικά του χωριού, έχει βρεθεί ιερό κορυφής. Σε δύο λάκκους βρέθηκαν σπασμένα ειδώλια που απεικονίζουν ανθρώπους και ζώα και κεραμική. Επίσης κοντά στον Κατελιώνα έχει βρεθεί ένας θολωτός τάφος του οποίου η οροφή έχει καταπέσει και στην απότομη πλαγιά κοντά στο ναό του Χριστού μια μινωική νεκρόπολη, η οποία πιθανόν να άρχισε να χρησιμοποιείται στους νεολιθικούς χρόνους. Στο σημείο εκείνο βρέθηκε ένα χάλκινο τσεκούρι.

Στην περιοχή του Κατελιώνα επίσης έχει βρεθεί κεραμική που έχει χρονολογηθεί από την ελληνιστική μέχρι την πρωτοβυζαντινή εποχή, επικεντρωμένο στο λόφο του Σταυρωμένου, ενώ είναι πιθανόν με βάση τα τέχνεργα που ανασκάφηκαν να βρισκόταν ένας ακόμη κοντά στο σύγχρονο χωριό, όμως δεν σώζονται ερείπια κτιρίων. Μια ακόμη θέση έχει εντοπιστεί κοντά στο ναό της Παναγίας, η οποία έχει ταυτιστεί με αγρόκτημα της ρωμαϊκής περιόδου.

### Σύγχρονος οικισμός
thumb|Παλιά εκκλησία στον Κατελιώνα.
Ο Φραντσέσκο Μπαρότσι το 1577 αναφέρει το χωριό ως *Cateliona*. Στην ενετική απογραφή του 1583 από Καστροφύλακα αναφέρεται ως *Cattegliona* με 428 κατοίκους. Ο Φραντσέσκο Βασιλικάτα το 1630 το αναφέρει ως *Categliona*. Αν και δεν αναφέρεται στην οθωμανική απογραφή του 1671, αναφέρεται σε άλλα έγγραφα των τελών του 17ου αιώνα. Στον *Κώδικα των Θυσιών* της επανάστασης του 1821 αναφέρεται ως Κατελίνα. Στην απογραφή του 1881 ο Κατελιώνας είχε 2 χριστιανούς και 24 μουσουλμάνους κατοίκους. Στην απογραφή του 1900 είχε 6 κατοίκους και το 1920 είχε 2 κατοίκους. Το 1925 προσαρτήθηκε στην κοινότητα Χανδρά, όπου και παρέμεινε μέχρι το 1997, όταν εντάχθηκε στο δήμο Λεύκης με το πρόγραμμα Καποδίστριας, ενώ με το πρόγραμμα Καλλικράτης το 2010 εντάχθηκε στον δήμο Σητείας.

Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
28 Μέρες Μετά

Το ***28 Μέρες Μετά*** (πρωτότυπος τίτλος: ***28 Days Later***) είναι μετα-αποκαλυπτική ταινία τρόμου του 2002 σε σκηνοθεσία του Ντάνι Μπόιλ και σενάριο του Άλεξ Γκάρλαντ. Πρωταγωνιστεί ο Κίλιαν Μέρφι ως ένας μεταφορέας ο οποίος όταν ξυπνά από κώμα ανακαλύπτει πως η εξάπλωση ενός εξαιρετικά μεταδοτικού, επιθετικού ιού έχει προκαλέσει την κατάρρευση της κοινωνίας. Οι Ναόμι Χάρις, Κρίστοφερ Έκλεστον, Μέγκαν Μπερνς και Μπρένταν Γκλίσον εμφανίζονται σε δεύτερους ρόλους.

Ο Γκάρλαντ εμπνεύστηκε από τη σειρά ταινιών *[[Η νύχτα των ζωντανών νεκρών]]* του Τζωρτζ Ρομέρο και από το μυθιστόρημα *[[The Day of the Triffids]]* (1951) του Τζον Ουίνταμ. Τα γυρίσματα πραγματοποιήθηκαν σε διάφορες τοποθεσίες του Ηνωμένου Βασιλείου το 2021. Το συνεργείο γύριζε σκηνές για λίγες ώρες νωρίς το πρωί και προσωρινά έκλεινε τους δρόμους για να απεικονίσουν αναγνωρίσιμες περιοχές ερημωμένες. Ο Τζον Μέρφι συνέθεσε το soundtrack της ταινίας, με άλλα ορχηστρικά τραγούδια από τους Μπράιαν Ίνο, Godspeed You! Black Emperor και άλλους καλλιτέχνες.

Το *28 Μέρες Μετά* κυκλοφόρησε την 1 Νοεμβρίου 2002 στο Ηνωμένο Βασίλειο και στις 27 Ιουνίου 2003 στις Ηνωμένες Πολιτείες και υπήρξε κριτική και εμπορική επιτυχία. Εισπράττοντας $82.8 εκατομμύρια παγκοσμίως με προϋπολογισμό $8 εκατομμυρίων, έγινε μία από τις ταινίες τρόμου του 2002 με τις μεγαλύτερες εισπράξεις. Οι κριτικοί επαίνεσαν τη σκηνοθεσία του Μπόιλ, τις ερμηνείες του καστ, το σενάριο του Γκάρλαντ, την ατμόσφαιρα και το soundtrack.

Αν και ο Μπόιλ δεν τη θεωρεί ταινία ζόμπι, το *28 Μέρες Μετά* έχει επαινεθεί ως μια αναζωογονητική προσθήκη στο κινηματογραφικό είδος και ως μια επαναφορά του για μια δεκαετία μετά από την κυκλοφορία του. Έχει συμπεριληφθεί σε διάφορους κινηματογραφικούς καταλόγους. Η επιτυχία της ταινίας ξεκίνησε μια ομώνυμη σειρά ταινιών, με μια συνέχεια, *[[28 Εβδομάδες Μετά]]*, να κυκλοφορεί το το 2007 και μια τρίτη ταινία, *[[28 Χρόνια Μετά]]*, να κυκλοφορεί το 2025. Το franchise επίσης περιλαμβάνει το graphic novel *28 Days Later: The Aftermath* (2007) και τη σειρά κόμικς *28 Days Later* (2009–2011).

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2002
Κατηγορία:Αμερικανικές ταινίες της δεκαετίας 2000
Κατηγορία:Βρετανικές ταινίες της δεκαετίας 2000
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Βρετανικές ταινίες τρόμου
Κατηγορία:Αμερικανικές ταινίες τρόμου - επιστημονικής φαντασίας
Κατηγορία:Δυστοπικές ταινίες
Κατηγορία:Μετα-αποκαλυπτικές ταινίες
Κατηγορία:Αμερικανικές ανεξάρτητες ταινίες
Κατηγορία:Ταινίες δρόμου
Κατηγορία:Βρετανικές ανεξάρτητες ταινίες
Κατηγορία:Οικοτρομοκρατία στη μυθοπλασία
Κατηγορία:Ταινίες που έγιναν κόμικς
Κατηγορία:Ταινίες τοποθετημένες στο Λονδίνο
Κατηγορία:Ταινίες γυρισμένες στο Λονδίνο
Κατηγορία:Ταινίες παραγωγής Fox Searchlight Pictures
Βίγκερ Α΄ του Τσάιτς

Ο **Βίγκερ Α΄ του Τσάιτς**, γερμ.: *Wigger I. von Zeitz* (925 – 981) ήταν ο πατέρας μίας σειράς κομήτων, που κυβέρνησαν από το κάστρο Μπίλσταϊν, δυτικά του Άλμπουνγκεν (σήμερα μέρος του Έσβεγκε) προς το Βέρα. Οι κόμητες του Μπίλσταϊν έπαιξαν εξέχοντα ρόλο στη Θουριγγία από το 967 έως το 1301, και ήταν τρίτοι μετά τους Οίκους των Εκεχαρντιδών και της Βαϊμάρης, όσον αφορά την εξουσία και την επιρροή.

## Βιογραφία
Ο Βίγκερ Α΄ ήταν πιθανώς ο δεύτερος γιος του Ζίγκφριντ κόμη του Μέρσεμπουργκ, και επομένως ανιψιός του Γκέρο Α΄ του Μεγάλου. Μετά το τέλος τού θείου του το 965, του παραχωρήθηκε η μαρκιωνία του Τσάιτς. Για ένα διάστημα ήταν επίσης μάργραβος του Μέρσεμπουργκ και πιθανώς μαρκήσιος του Μάισεν. Είχε εκτεταμένες κτήσεις: -Λάνγκενζαλτσα, Mύλχαουζεν, Σλόταϊμ, Φρήντα, Ντόρνμπουργκ εν ντερ Ζάαλε και Έσβεγκε- και κομιτική εξουσία στο Άισφελντ και στη μέση Βέρα. Ήταν κόμης της μαρκιωνίας Γκέρμαρ (ανατολικά του Mύλχαουζεν), Βάιταγκαου και Ντούχαρινγκαου (περιοχή Τσάιτς και Nάουμπουργκ). Ήταν επίσης ο επιμελητής (*vogt, advocate*) της επισκοπής του Τσάιτς.

Ήταν πιστός οπαδός των Οθωνιδών. Συμμετείχε στους πολέμους τους εναντίον των Σλαβικών λαών στα ανατολικά, και διορίστηκε κόμης στο Πλίσναγκαου και το Πουόντσοβαγκαου. Αυτός και ο αδελφός του Ντέντι ίδρυσαν το μοναστήρι του Ντρούμπεκ κοντά στο Βερνιγκερόντε. Το 981 ο Βίγκερ Α΄ παραχώρησε μερίδια κτήσεών του στο μοναστήρι στον Όθωνα Β΄ της Γερμανίας. .

Ο Βίγκερ Α΄ απεβίωσε το 981, και τον διαδέχθηκε στο Γκέρμαρμαρκ και το Βάτεργκαου ο γιος του Βίγκερ Β΄. Η μαρκιωνία του παραχωρήθηκε στον Ρίκνταγκ, και το υπόλοιπο των κτήσεων του πήγε στον Έκαρντ Α΄ μάργραβο του Μάισεν.

## Πηγές
* Bernhardt, John W. *Περιοδεύουσα Βασιλεία και Βασιλικά Μοναστήρια στη Γερμανία του Πρώιμου Μεσαίωνα, περ. 936 &#x2013; 1075* . Κέιμπριτζ: Εκδόσεις Πανεπιστημίου Κέιμπριτζ, 1993.

Κατηγορία:Πρόσωπα της Αγίας Ρωμαϊκής Αυτοκρατορίας
Κατηγορία:Οίκος του Γκέρο
Ρίκνταγκ του Μάισεν

Ο **Ρίκνταγκ Β΄***, γερμ.: Rikdag II. Markgraf von Meißen, Markgraf von Merseburg und Zeitz, Gaugraf im Schwabengau* (απεβ. 985 ή 986) ήταν Σάξονας ευγενής. Από το 978 ήταν μάργραβος του Μάισεν, από το 982 μάργραβος του Μέρσεμπουργκ & του Τσάιτς, και γκαουγράβος στα Σβάμπενγκαου, Γκάου Χούτιτσι και Γκάου Ντάλεμιντσι. Για αρκετά χρόνια ήταν ισχυρός φεουδάρχης στα σλαβικά εδάφη στον Έλβα, μεταξύ του Ζάαλε και του Όντερ, τα οποία, ασφαλισμένα με συνοριακά σημάδια, αποτελούσαν μέρος του Γερμανικού βασιλείου.

## Βιογραφία
Ο Ρίκνταγκ μπορεί να ανήκει στην ευγενή οικογένεια των Βέττιν, και μπορεί να είναι γιος του κόμη Φόλκμαρ στο Χάρτσγκαου, ο οποίος καταγράφεται το 945.

Η άνοδός του συνδέεται με την Σλαβική εξέγερση του 983, την οποία πολέμησε ως ένας από τους Γερμανούς στρατιωτικούς ηγέτες. Υποστήριξε επίσης τον βασιλιά Όθωνα Γ΄ της Γερμανίας στον πόλεμό του για τον θρόνο, και έχασε το κάστρο του Μάισεν από τον Μπόλεσλαβ Β΄ δούκα της Βοημίας τον Ιούνιο του 984.

Το 985 ίδρυσε το μοναστήρι στο Γκέρμπστεντ μαζί με την αδελφή του Έλσουιτ, όπου και τάφηκε. Ο τάφος του ανακαλύφθηκε ξανά τον Οκτώβριο του 1972, μετά από μία ανεπιτυχή αναζήτηση το 1870 κατά την κατασκευή του σχολείου. 

## Οικογένεια
Ο Ρίκνταγκ είχε τουλάχιστον δύο νόμιμες κόρες και έναν γιο. Μία κόρη ονόματι Γκέρμπουργκα (πριν από το 985 - 30 Δεκεμβρίου 1022) ήταν πιθανώς ηγουμένη του Κβέντλινμπουργκ, η άλλη κόρη άγνωστου ονόματος (γενν. πριν από το 985) παντρεύτηκε τον Πολωνό πρίγκιπα Μπολέσλαφ Α΄ τον Γενναίο. Αυτός ο γάμος διαλύθηκε από τον Μπολέσλαφ Α΄ για πολιτικούς λόγους, πιθανώς υπό την πίεση τού πατέρα του Μιέσκο Α΄. Η απώλεια του μαργραβάτου του Μάισεν από τον Ρίκνταγκ από τον Μπόλεσλαβ Β΄ δούκα της Βοημίας το 984, καθώς και το τέλος του γύρω στο 985, κατέστησαν τον γάμο αδιάφορο για τον πολωνικό Οίκο των Πιάστ.

Ο γιος Κάρολος (πριν από το 985 - 28 Απριλίου 1014 ) ήταν κόμης της περιοχής της Σουηβίας από το 992 έως το 1010.

## Πηγές
* 
* Hans-Jürgen Pohl: *Die meißnischen Markgrafen vor den Wettinern.* Verlags-, Werbe- und Philaservice Schmidt, Oschatz 2009, S. 14–18.

## Σύνδεσμοι Ιστού
* Ρίκνταγκ στη γενεαλογία του Μεσαίωνα

## Σημειώσεις


Κατηγορία:Οίκος των Βέττιν
Μανώλης Νουκάκης

Ο **Μανώλης** **Νουκάκης** (Κουρούτες Ρεθύμνης, 1920 - 2010) ήταν Έλληνας καλλιτέχνης. Δημιουργησε κυρίως γλυπτά που θυμιζουν αρχαϊκά αγάλματα και ψηφιδωτές συνθέσεις.

## Βιογραφία
Γεννήθηκε το 1920 στις Κουρούτες Ρεθύμνης. Ήταν γιος του Αντώνη και της Ζαχαρένιας Νουκάκη. Σαν παιδί, βοηθούσε τον πατέρα του στις κτηνοτροφικές δουλειές. Παράλληλα, άρχισε να σκαλίζει σε ξύλο και σε πέτρα διάφορες μορφές.

Κάποια από τα έργα του υπέπεσαν στην αντίληψη του αρχαιολόγου Σπύρου Μαρινάτου, που ήταν τότε διευθυντής του Αρχαιολογικού Μουσείου Ηρακλείου. Ο Μαρινάτος του πρόσφερε εργασία στο Μουσείο με τη δυνατότητα να παρακολουθεί νυχτερινό γυμνάσιο.

Το 1940 επιστρατεύτηκε, αλλά όταν έφτασε στον Πειραιά το αλβανικό μέτωπο είχε ήδη καταρρεύσει. Έμεινε όμως στην Αθήνα και πέρασε με επιτυχία τις εισαγωγικές εξετάσεις για την Ανωτάτη Σχολή Καλών Τεχνών. Εκεί σπούδασε από το 1943 μέχρι το 1947 και μαθήτευσε δίπλα στον γλύπτη Μιχάλη Τόμπρο. Κατά την αποφοίτησή του, του απονεμήθηκε το πρώτο βραβείο σύνθεσης.

Όντας ακόμα φοιτητής, προσλήφθηκε ως υπάλληλος στο Βυζαντινό Μουσείο Αθηνών που του παρείχε και κατοικία. Για πολλά χρόνια εργάστηκε ως συντηρητής του Μουσείου. Έτσι εξοικειώθηκε με τα ψηφιδωτά και άρχισε να δημιουργεί δικές του συνθέσεις. 

Το 1954 παντρεύτηκε  την Ειρήνη Κατσούγκρη και το 1959 γεννήθηκε ο γιος τους Αντώνης. Το 1960 μετακόμισε σε δικό του σπίτι, όπου έφτιαξε και το εργαστήριό του. Μετά το θάνατο της Ειρήνης παντρεύτηκε την Ελένη Προέδρου.
	
Πέθανε στην Αθήνα στις 18 Νοεμβρίου 2010 και τάφηκε στις Κουρούτες σε τάφο που ειχε φιλοτεχνήσει μόνος του.

Το 2020 ο Σύλλογος Κουρουθιανών Οι Κουρήτες οι Κουρήτες του αφιέρωσε ένα καλλιτεχνικό ημερολόγιο. Η Ομοσπονδία Σωματείων Επαρχίας Αμαρίου δημοσίεψε μια μαντινάδα για την μνήμη του.

### Έργο

Ο Μαρινάτος είχε παρομοιάσει τα πρώιμα έργα του Νουκάκη με αρχαία αιγυπτιακά γλυπτά. Στοιχεία αιγυπτιακής και αρχαϊκής τέχνης συναντώνται και στα μετέπειτα γλυπτά του, που διακρίνονται για την αυστηρή καθαρότητα της φόρμας καi την λιτή, συγκρατημένη έκφραση του προσώπου.

Συμμετείχε με γλυπτά του σε πανελλήνιες εκθέσεις, ως μέλος της ομάδας «ΑΡΜΟΣ», το 1948, το 1952 και το 1957,,, καθώς και σε μια έκθεση στο Ρέθυμνο. Μετέπειτα στράφηκε και προς την τέχνη του ψηφιδωτού.

Στη συνέχεια, η δουλειά του επικεντρώθηκε σε παραγγελίες για δημόσια και ιδιωτικά έργα.

Αντιπροσωπευτικά του έργα που βρίσκονται σε δημόσιους χώρους είναι:

* Το άγαλμα «Η καθήμενη Ελευθερία», στον κήπο του Βυζαντινού και Χριστιανικού Μουσείου Αθηνών.
* Μωσαϊκά στην εκκλησία Αγίου Ελευθερίου στο Γκύζη Αθηνών.
* Το γλυπτό «Θεοδώρα», στο πνευματικό κέντρο Κουρουτών.
* Το ψηφιδωτό «Ο Ανδρειωμένος», στο Πνευματικό Κέντρο Κουρουτών.'''

## Παραπομπές


Κατηγορία:Έλληνες καλλιτέχνες
Ασταθής θώρακας

μικρογραφία|350x350εσ|Αριστερά: ασταθής θώρακας με κατάγματα σε δύο σημεία ανά πλευρά, δεξιά: τυπικό κάταγμα θώρακα με μόνο ένα κάταγμα ανά πλευρά.
μικρογραφία|Εισπνοή και εκπνοή σε έναν ασθενή με ασταθή θώρακα.
Ο **ασταθής θώρακας** είναι ένας σοβαρός τραυματισμός στον θώρακα όπου πολλαπλές πλευρές έχουν υποστεί κατάγματα σε τουλάχιστον δύο σημεία, δημιουργώντας ένα τμήμα του θώρακα που κινείται ανεξάρτητα και παράδοξα (προς τα μέσα κατά την εισπνοή, προς τα έξω κατά την εκπνοή). Αυτή η αστάθεια μπορεί να επηρεάσει σοβαρά την αναπνοή και συχνά σχετίζεται με υποκείμενη πνευμονική βλάβη. 

Ο ασταθής θώρακας περιλαμβάνει έντονο πόνο στο στήθος, ευαισθησία και πρήξιμο στην πληγείσα περιοχή, δυσκολία στην αναπνοή (δύσπνοια) και ανομοιόμορφη ανύψωση του θώρακα κατά την αναπνοή.

Η διάγνωση της ασταθούς θώρακα βασίζεται κυρίως στον εντοπισμό μη φυσιολογικής κίνησης του θωρακικού τοιχώματος κατά την αναπνοή, και συγκεκριμένα στην παράδοξη κίνηση όπου ένα τμήμα του θωρακικού τοιχώματος κινείται προς τα μέσα κατά την εισπνοή και προς τα έξω κατά την εκπνοή. Αυτό συχνά συνοδεύεται από άλλα συμπτώματα όπως πόνο στο στήθος και δυσκολία στην αναπνοή. Η επιβεβαίωση της διάγνωσης επιτυγχάνεται συνήθως μέσω ακτινογραφιών θώρακα, οι οποίες μπορούν να αποκαλύψουν πολλαπλά κατάγματα πλευρών. Η αξονική τομογραφία επιβεβαιώνει κατάγματα πλευρών, ιδιαίτερα πολλαπλά κατάγματα (τουλάχιστον τρεις πλευρές με κάταγμα σε δύο ή περισσότερα σημεία) και μπορεί επίσης να υποδείξει υποκείμενες πνευμονικές θλάσεις. 

Σε ασθενείς με ασταθή θώρακα χορηγείται υγροποιημένο οξυγόνο. Τα αναλγητικά μπορούν να βοηθήσουν στη βελτίωση του αερισμού μειώνοντας τον πόνο κατά την αναπνοή, αλλά ο αερισμός μπορεί να χρειαστεί μηχανική υποστήριξη. Σε επιλεγμένους ασθενείς (σε αυτούς που δεν μπορούν να αποσυνδεθούν από τον αναπνευστήρα, σε αυτούς με σημαντική παραμόρφωση του θωρακικού τοιχώματος, σε αυτούς που έχουν επικείμενη αναπνευστική ανεπάρκεια παρά τον έλεγχο του πόνου ή σε αυτούς που χρειάζονται θωρακοτομή για άλλους λόγους), η χειρουργική οστεοσύνθεση των πλευρών φαίνεται να μειώνει τον κίνδυνο πνευμονίας, τη διάρκεια νοσηλείας, τη διάρκεια του μηχανικού αερισμού και τον θάνατο. 

Το ποσοστό θνησιμότητας μπορεί να είναι σημαντικό, ιδιαίτερα σε σοβαρές περιπτώσεις και με συνοδούς τραυματισμούς. Ακόμα και με επιτυχημένη αντιμετώπιση, είναι πιθανές οι μακροπρόθεσμες επιπλοκές, όπως ο χρόνιος πόνος και η δύσπνοια. 

## Παραπομπές


Κατηγορία:Θώρακας
Τζέισον Καλακάνης

Ο **Τζέισον ΜακΚέιμπ Καλακάνης** (αγγλικά: Jason McCabe Calacanis, 28 Νοεμβρίου 1970) είναι podcaster, Αμερικανός επιχειρηματίας του Διαδικτύου, επενδυτής τύπου angel και συγγραφέας.

Γεννήθηκε στην περιοχή Μπέι Ριτζ του Μπρούκλιν, στη Νέα Υόρκη, και έχει δύο αδερφούς. Είναι ελληνικής και ιρλανδικής καταγωγής. Αποφοίτησε από το λύκειο Xaverian το 1988 και φοίτησε στο Πανεπιστήμιο του Φόρνταμ, όπου έλαβε πτυχίο (B.A.) στην ψυχολογία.

Η πρώτη του εταιρεία ήταν μέρος της εποχής των dot-com στη Νέα Υόρκη. Η δεύτερη επιχειρηματική του προσπάθεια, η Weblogs, Inc., μια εκδοτική εταιρεία που συνίδρυσε μαζί με τον Μπράιαν Άλβι, εκμεταλλεύτηκε την ανάπτυξη των ιστολογίων προτού πουληθεί στην AOL.

Ο Καλακάνης είναι επίσης επενδυτής τύπου angel σε διάφορες νεοφυείς τεχνολογικές εταιρείες και συμπαρουσιαστής του podcast *All-In* μαζί με τους Ντέιβιντ Σακς, Τσαμάθ Παλιχαπιτίγια και Ντέιβιντ Φρίντμπεργκ, καθώς και παρουσιαστής του podcast *This Week in Startups*.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί επιχειρηματίες
Τάσος Παπασπυρόπουλος

## Τάσος Παπασπυρόπουλος

**Τάσος Παπασπυρόπουλος** (γεν. 17 Ιανουαρίου 1988, Θεσσαλονίκη) είναι Έλληνας επαγγελματίας υδατοσφαιριστής, που αγωνίζεται στη θέση του τερματοφύλακα. Με ύψος 1,81 μ. και βάρος 74 κιλά, ξεχωρίζει για την ικανότητά του στις αποκρούσεις πέναλτι και τη σταθερή του απόδοση. Στο κυπριακό πρωτάθλημα θεωρείται από τους πιο αξιόπιστους και διακριθέντες τερματοφύλακες των τελευταίων ετών.

## Καριέρα

* **Ηρακλής Θεσσαλονίκης (1998–2009)** – Α1 / Α2 κατηγορία. Ξεκίνησε την καριέρα του στον Ηρακλή, συμμετέχοντας σε Α1 και Α2 κατηγορία, με δύο ανόδους στην Α1 (2006, 2008).

* **ΠΑΟΚ (2009–2012)** – Α1 κατηγορία. Συμμετοχή σε πρωτάθλημα Α1 και LEN Trophy.

* **ΝΑΟ Κέρκυρας (2012–2013)** – Α1 κατηγορία.

* **Ηρακλής Θεσσαλονίκης (2013–2014)** – Α2 κατηγορία.

* **Ναυτικός Όμιλος Λεμεσού (2014–2015)** – συμμετοχή για μία σεζόν.

* **ΟΕΑΝΒ Βόλου (2017–2018)** – δύο σεζόν στην Ελλάδα.

* **DSV Duisburg 98, Γερμανία (2019–2020)** – Bundesliga. Αγωνίστηκε σε 36 αγώνες, με 9 αποκρούσεις από 15 πέναλτι.

* **Ναυτικός Όμιλος Αμμοχώστου (2020–σήμερα)**. Αγωνίζεται στην Κύπρο, όπου ανανέωσε για 5η και 6η σεζόν.

## Διακρίσεις και επιτεύγματα

* Βραβεύεται συστηματικά ως ένας από τους κορυφαίους τερματοφύλακες του κυπριακού πρωταθλήματος πόλο τα τελευταία χρόνια.

* Μέλος της καλύτερης επτάδας της υδατοσφαίρισης στην Κύπρο (2022–23).

* Ρεκόρ αποκρούσεων πέναλτι στο κυπριακό πρωτάθλημα: 14 αποκρούσεις από 18 εκτελέσεις.

## Σωματικά χαρακτηριστικά

* Ύψος: 1,81 μ.  
* Βάρος: 74 κιλά.

## Πηγές